ᱥᱚᱨᱡᱩᱵᱟᱲᱟ ᱫᱮᱵᱤ

ᱥᱚᱨᱡᱩᱵᱟᱲᱟ ᱫᱮᱵᱤ (ᱡᱟᱱᱟᱢ ᱑ ᱢᱟᱨᱪ ᱑᱙᱙᱓) ᱫᱚ ᱢᱚᱬᱤᱯᱩᱨ, ᱵᱷᱟᱨᱚᱛ ᱨᱤᱱᱤᱡ ᱛᱤᱨᱞᱟᱹ ᱵᱚᱠᱥᱟᱨ ᱠᱟᱱᱟᱭ ᱾ ᱱᱩᱭ ᱫᱚ ᱵᱷᱟᱨᱚᱛ ᱯᱟᱦᱴᱟ ᱠᱷᱚᱱ ᱒᱐᱑᱖ ᱨᱤᱭᱳ ᱚᱞᱚᱢᱯᱤᱠ ᱠᱷᱮᱞ ᱟᱠᱟᱫᱟᱭ ᱾   ᱥᱚᱨᱩᱡᱵᱟᱲᱟ ᱛᱩᱨᱠᱤ ᱨᱮ ᱦᱩᱭ ᱥᱟᱹᱵᱤᱛ ᱞᱮᱱ ᱡᱮᱜᱮᱛ ᱡᱩᱣᱟᱹᱱ ᱛᱤᱨᱞᱟᱹ ᱵᱚᱠᱥᱤᱝ ᱪᱟᱢᱯᱤᱭᱟᱱᱥᱤᱯ ᱨᱮ ᱱᱟᱯᱟᱭ ᱵᱚᱞᱥᱟᱨ ᱟᱣᱟᱰ ᱧᱟᱢ ᱛᱟᱭᱚᱢ ᱒᱐᱑᱒ ᱨᱮ ᱚᱞᱚᱢᱯᱤᱠ ᱜᱳᱞᱰ ᱠᱣᱮᱥᱴ (Olympic Gold Quest), ᱥᱚᱨᱩᱡᱵᱟᱲᱟ ᱥᱟᱯᱚᱴ ᱠᱚᱭ ᱢᱚᱛᱚ ᱞᱮᱭᱟ ᱾  ᱱᱩᱭ ᱫᱚ ᱫᱚᱥᱟᱨ ᱢᱮᱨᱤ ᱠᱚᱢ ᱦᱚᱸ ᱠᱚ ᱧᱩᱢ ᱠᱟᱫᱮᱭᱟ ᱾  ᱱᱩᱭ ᱫᱚ ᱡᱟᱣ ᱠᱷᱚᱱ ᱜᱮ ᱔᱘ ᱠᱤᱞᱳ ᱟᱜ ᱵᱚᱠᱥᱤᱝ ᱜᱮ ᱠᱷᱮᱞ ᱛᱟᱦᱮᱸᱫ, ᱢᱮᱱᱠᱷᱟᱱ ᱱᱟᱦᱟᱜ ᱫᱚ ᱕᱑ ᱠᱤᱞᱳ ᱟᱜ ᱛᱮ ᱠᱷᱮᱞ ᱩᱪᱟᱹᱲ ᱠᱟᱱᱟᱭ ᱾  ᱛᱚᱵᱮ ᱩᱪᱟᱹᱲ ᱮᱱ ᱛᱟᱭᱚᱢ ᱒᱐᱑᱘ ᱛᱤᱨᱞᱟᱹ ᱠᱚᱣᱟᱜ ᱱᱮᱥᱱᱟᱞ ᱵᱚᱠᱥᱤᱝ ᱪᱟᱢᱯᱤᱭᱟᱱᱥᱤᱯ ᱨᱮ ᱥᱚᱱᱟ ᱢᱮᱰᱟᱞ ᱫᱟᱲᱮ ᱠᱟᱱᱟᱭ ᱾ ᱥᱚᱨᱩᱡᱵᱟᱲᱟ ᱮᱭᱟᱭ ᱜᱚᱴᱟᱝ ᱡᱩᱣᱟᱹᱱ ᱛᱤᱨᱞᱟᱹ ᱠᱚᱣᱟᱜ ᱱᱮᱥᱱᱟᱞ ᱪᱟᱢᱯᱤᱭᱟᱱᱥᱤᱯ ᱟᱨ ᱢᱤᱫ ᱜᱮᱞ ᱯᱩᱱ ᱜᱚᱴᱟᱝ ᱥᱤᱱᱤᱭᱚᱨ ᱛᱤᱨᱞᱟᱹ ᱠᱚᱣᱟᱜ ᱵᱚᱠᱥᱤᱝ ᱨᱮ ᱵᱮᱥᱴ ᱵᱚᱠᱥᱟᱨ ᱟᱣᱟᱰ ᱠᱚᱭ ᱧᱟᱢ ᱞᱮᱭᱟ ᱾ 

ᱯᱩᱭᱞᱩ ᱟᱨ ᱠᱟᱢᱤ ᱡᱤᱭᱚᱱ
ᱥᱚᱨᱡᱩᱵᱟᱲᱟ ᱫᱮᱵᱤ ᱫᱚ ᱢᱚᱬᱤᱯᱩᱨ ᱨᱮᱭᱟᱜ ᱱᱚᱱᱜᱯᱳᱠ ᱞᱚᱣᱳᱨᱮᱢᱵᱟᱢ ᱟᱹᱛᱩ ᱨᱮ ᱢᱤᱫ ᱨᱮᱝᱜᱮᱡ ᱪᱟᱹᱥᱤ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱨᱟᱡᱮᱱ ᱥᱤᱝ ᱟᱨ ᱟᱡ ᱜᱚᱜᱚ ᱫᱚ ᱛᱷᱳᱭᱵᱤ ᱫᱮᱵᱤ ᱾  ᱒᱐᱐᱕ ᱨᱮ ᱱᱩᱭ ᱫᱚ ᱡᱚᱠᱷᱚᱱ ᱢᱮᱨᱤ ᱠᱚᱢ-ᱟᱜ ᱫᱟᱲᱮ,ᱠᱟᱢᱤ ᱨᱮᱠᱚᱰ,ᱟᱨ ᱵᱟᱝ ᱠᱩᱥᱤᱜᱚᱫᱚᱜ ᱞᱮᱠᱟᱱ ᱠᱟᱹᱦᱱᱤ ᱠᱚᱭ ᱟᱱᱡᱚᱢ ᱛᱟᱭᱚᱢ ᱵᱚᱠᱥᱤᱝ ᱥᱠᱩᱞ ᱥᱮᱱᱚᱜ ᱮᱛᱚᱦᱚᱵ ᱛᱟᱭ ᱾ ᱚᱱᱟ ᱠᱷᱚᱱ ᱵᱟᱨ ᱥᱮᱨᱢᱟ ᱛᱟᱭᱚᱢ ᱛᱮ ᱥᱚᱨᱡᱩᱵᱟᱲᱟ ᱤᱢᱯᱷᱟᱞ ᱮᱮᱭᱟᱜ ᱥᱮᱪᱮᱫᱚᱜ ᱜᱟᱲ ᱥᱯᱳᱴᱥ ᱚᱛᱷᱚᱨᱤᱴᱤ ᱚᱯᱷ ᱤᱱᱰᱤᱭᱟ ᱨᱮ ᱥᱮᱪᱮᱫᱚᱜ ᱮᱦᱚᱵ ᱞᱮᱭᱟ ᱾  ᱥᱚᱨᱡᱩᱵᱟᱲᱟ ᱫᱚ ᱡᱩᱱᱤᱭᱚᱨ ᱱᱮᱥᱱᱟᱞ ᱨᱮ ᱨᱤᱯᱟᱹ ᱢᱮᱰᱟᱞ ᱫᱟᱲᱮ ᱞᱮᱱᱟᱭ, ᱢᱮᱱᱠᱷᱟᱱ ᱚᱱᱟ ᱞᱟᱦᱟ ᱨᱮ ᱒᱐᱐᱖ ᱟᱨ ᱒᱐᱐᱘ ᱨᱮ ᱛᱤᱨᱞᱟᱹ ᱠᱚᱣᱟᱜ ᱥᱚᱵ-ᱡᱩᱱᱤᱭᱚᱨ ᱱᱮᱥᱱᱟᱞ ᱪᱟᱢᱯᱤᱭᱟᱱᱥᱤᱯ ᱨᱮ ᱫᱟᱲᱮ ᱦᱟᱛᱟᱣ ᱞᱮᱫ ᱛᱟᱭᱟ ᱾ ᱱᱩᱭ ᱫᱚ ᱒᱐᱑᱑ ᱨᱮᱭᱟᱜ ᱣᱟᱨᱞᱰ ᱡᱩᱣᱟᱹᱱ ᱪᱟᱢᱯᱤᱭᱟᱱᱥᱤᱯ ᱨᱮ ᱡᱤᱛᱠᱟᱹᱨ ᱞᱮᱱᱟᱭ ᱾  ᱟᱨ ᱚᱱᱟ ᱥᱮᱨᱢᱟ ᱜᱮ ᱥᱚᱨᱡᱩᱵᱟᱲᱟ ᱥᱤᱱᱤᱭᱚᱨ ᱱᱮᱥᱱᱟᱞ ᱪᱟᱢᱯᱤᱭᱟᱱᱥᱤᱯ ᱦᱚᱸᱭ ᱡᱤᱛᱠᱟᱹᱨ ᱠᱟᱱᱟ ᱾ ᱒᱐᱑᱑ ᱨᱮᱭᱟᱜ ᱑᱑ ᱜᱚᱴᱟᱝ ᱛᱤᱨᱞᱟᱹ ᱠᱚᱣᱟᱜ ᱱᱮᱥᱱᱟᱞ ᱵᱚᱠᱥᱤᱝ ᱪᱟᱢᱯᱤᱭᱟᱱᱥᱤᱯ ᱨᱮ ᱵᱷᱟᱜᱽ ᱦᱟᱛᱟᱣ ᱞᱮᱭᱟ ᱾  ᱢᱮᱱᱠᱷᱟᱱ ᱒᱐᱑᱖ ᱨᱤᱭᱳ ᱚᱞᱚᱢᱯᱤᱠ ᱨᱮ ᱥᱚᱨᱡᱩᱵᱟᱲᱟ ᱫᱚ ᱠᱣᱟᱴᱚᱨ-ᱯᱷᱟᱭᱱᱟᱞ ᱜᱮ ᱵᱟᱭ ᱯᱟᱨᱚᱢ ᱫᱟᱲᱮ ᱞᱮᱱᱟ ᱾  ᱥᱚᱨᱠᱩᱵᱟᱲᱟ ᱫᱮᱵᱤ ᱒᱐᱑᱘ ᱮᱟᱤᱭᱟᱱ ᱜᱮᱢᱥ ᱨᱮ ᱦᱚᱸ ᱵᱷᱟᱜᱽ ᱦᱟᱛᱟᱣ ᱞᱮᱫᱟ ᱛᱚᱵᱮ ᱪᱟᱝ ᱭᱩᱣᱟᱱ ᱥᱟᱝ ᱠᱣᱟᱴᱚᱨ-ᱯᱷᱟᱭᱱᱟᱞ ᱨᱮᱜᱮ ᱵᱟᱭ ᱫᱟᱲᱮ ᱞᱮᱱ ᱠᱷᱟᱹᱛᱤᱨ ᱚᱱᱰᱮ ᱠᱷᱚᱱ ᱤᱰᱩᱠ ᱥᱟᱦᱟ ᱭᱮᱱᱟ ᱾ 

ᱥᱟᱹᱠᱷᱭᱟᱹᱛ

Category:Indian women boxers
Category:1993 births
Category:Living people
Category:Sportswomen from Manipur
Category:AIBA Women's World Boxing Championships medalists
Category:People from Thoubal district
Category:Boxers from Manipur
Category:Boxers at the 2018 Asian Games
Category:Asian Games competitors for India